Xabier Anduaga

Xabier Anduaga (Donostia, Gipuzkoa. 1995eko ekainaren 5a), opera eta zarzuelako  euskal abeslari bat da. Tenorea da eta mundu osoan ezaguna.

 Ibilbidea 
Donostiako Orfeoian zortzi urterekin abesten hasi, eta dagoeneko bakarlaria zen 15 urterekin. 2014-2018 artean Donostiako Musikene zentroan goi mailako ikasketak egin zituen. Elena Barbe maistrarekin trebatu eta hobetu zuen bere teknika. Ondoren, berriz, Maciej Pikulski maisuarekin aritu zen. Dena dela, Alberto Zedda zuzendariaren bidez sartu zen Pesaroko akademiara, eta horri esker lortu zuen nazioarteko debuta egitea. Hogeita bat urterekin Italiako Pesaro hiri horretako Rossini Antzokian profesional gisa debutatu zuen, Placido Domingo opera abeslari ezagunarekin abestuz. Hain zuzen ere, Rossiniren Il viaggio a Reims operako Cavalier Belfiore pertsonaiaren rola jokatu zuen. Arrakastaren abiapuntua izan zen hura.

Euskal Herriko estreinaldia, berriz, Bilboko Arriaga antzokian egin zuen, 2016an bertan. Rossiniren La Cenerentola, ossia la bonta in triunfo operan parte hartu zuen Don Ramiro printzearen rolean. Ordutik aurrera, mundu osoko antzoki eta jaialdietan rossiniar eta donizettiar pertsonaia nagusiak interpretatzeari ekin zion. Horien artean, aipatzeko rolak dira Conte Almaviva (Sevillako bizargina), Fenton (Falstaff), Lindoro (L'italiana in Algeri) Lord Arturo (Luicia de Lammermoor), Ernesto (Ricciardo e Zoraide), Leicester (Il Castello di Kenilworth), Gennao (Lucrezia Borgia), Nemorino (El elixir del amor) eta Ernesto (Don Pasquale).

Agertokiei dagokienez, nazioarteko esanguratsuetako asko zapaldu ditu. Hala nola, San Petersburgoko Mikhailovski, Budapesteko Mupa, Buenos Airesko Colon, Veronako Antzoki Filarmonikoa, Vienako Musikverein, Bergamoko Donizetti Opera Jaialdia, Hanburgoko Estatu Opera, Paduko Verdi Antzokia, Parisko Opera eta Pekingo Arte Eszenikoen Zentro Nazionala.
2019an, hogeita lau urterekin, Pragako Antzoki Nazionalan Operalia Saria irabazi zuen

2025eko Urrezko Danborra eman zion Donostiako udalak.

Urte gutxiren buruan, Xabier Anduaga mundu mailan gehien eskatzen eta errespetatzen den tenoretako bat izatera iritsi da.

 Sariak 

 2019: Lehen saria eta Zarzuela saria lortu zituen Operalia Lehiaketan.
 2021: International Opera Award saria eskuratu zuen, Oscar sariekin alderatu daitekeena, 2020ko abeslari gazte onenaren kategorian. 
 2021: Opera Actual aldizkariaren saria jaso zuen, 2021eko espainiar interprete gazterik oparoena izateagatik
 2022: Lehen errezitaldia eman zuen Madrileko Zarzuela Antzokian, Giulio Zappa pianistak lagunduta
 2015: Donostiako Urrezko Danborra.thumb|2026eko Urrezko Danborrarekin

 Erreferentziak 

 Kanpo estekak 
 Elkarrizketa Irutxuloko Hitzan. 2475.zk., 2026/01/23.
 :Elkarrizketa Diario Vasco egunkarian, 2025/08/14.

 Xabier Anduaga Fackeboo
 Xabier Anduaga Twitter
 Xabier Anduaga Instagram
 Xabier Anduaga Youtube
 Xabier Anduaga Operabase atarian

Kategoria:Donostiako abeslariak
Kategoria:Euskal Herriko abeslari lirikoak
Kategoria:Tenorrak